  Майя Бывальцева 20-тӥ гудырикошконэ Ижкар думалэн азьвыл чакламтэ сессиез ортче, депутатъёс карлы выль тӧроез бырйыны кулэ.  Ижкарлы тӧроез быръёнъёс (1-тӥ люкетэз) Кенешонын лушкем куара сётон понна вис ялӥзы.  Ижкарлы тӧроез быръёнъёс (2-тӥ люкетэз) Лушкем куара сётонлы йылпумъянъёсъя, Ижкар тӧроя пумкылъян кутымтэ.  Тодэ вайытом, карлэн азьвыл тӧроез Юрий Тюрин интыужысьтыз ас мылкыд каремезъя кошкиз. Кар думаысь депутатъёс отставказэ 10-тӥ куартолэзе кутӥзы. Выль кивалтсез быръён понна вожвылъяськон ялӥзы. Тӧролэн интыез понна нырысь ик 14 адями вожвылъяськыны мылкыд кариз вал, но берлогес одӥгез палэнтӥськиз. 10-тӥ гудырикошконэ конкурс ӧри кык кандидатъёсты бырйиз. Со – ужбергатӥсь, Удмуртилэн тӧроезлэн советникез Константин Сунцов но шоркарысь Гуманитарной лицейлэн кивалтсез Михаил Черемных. ВАТСАН Константин Андреевич Сунцов вордскиз Ижкарын 1982-тӥ арын 19-тӥ инвожое. Ижысь техникая кун университетэз «Финансы и кредит» ӧнеръя йылпумъяз. «Прядки в порядке» (азьвыл «Бигуди»), «Шоколад», CANDY&DANDY (азьвыл «Модные люди»), «Стрижка FIX», Laser Pro но «Налево» салонъёслэн кузёзы луэ. 2009-тӥ арысен чеберлык удысын аслэсьтыз ужзэ азинтэ, 2018-тӥ арысен Удмуртиысь тӧролэн советникеныз юнматэмын.  Михаил Петрович Черемных вордскиз Ижкарын 1962-тӥ арын 8-тӥ шуркынмонэ. Удмурт кун университетысь кылосбуръя факультетэз йылпумъяз. Педагогика тодосъя кандидат. «Школа Сколково в Ижевске» ӵектослэн кивалтӥсез. 1985-1990 аръёсы Ижкарысь 68 но 81 номеро школаосын дышетӥсь луыса ужаз, 1990-тӥ арысен Гуманитарной лицеен кивалтэ. Тегъёс: Политика Ижкар быръёнъёс Удмуртия депутатъёс КарДума тӥрлык  